Komisijos reglamentas (EB) Nr. 593/2001
2001 m. kovo 27 d.
iš dalies keičiantis Reglamentą (EB) Nr. 528/1999, nustatantį priemones dėl alyvų aliejaus produkcijos kokybės pagerinimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo nustatymo [1] su paskutiniais pakeitimais, padarytais Reglamentu (EB) Nr. 2826/2000 [2], ypač į jo 5 straipsnio 11 dalį,
kadangi:
(1) Reglamento Nr. 136/66/EEB 5 straipsnio 9 dalis nustato, kad pagalbos gamybai procentas visiems ar daliai augintojų yra skirtas gamintojų valstybių narių regioninių priemonių finansavimui, siekiant pagerinti gaminamo alyvų aliejaus kokybę ir jo poveikį aplinkai.
(2) Aukščiausios finansavimo ribos nustatymo mechanizmas, numatytas Komisijos reglamento (EB) Nr. 528/1999 [3] 3 straipsnyje, nesuteikia teisės paskirstyti faktiškai neišmokėtą sumą. Po prekybos metams nustatytos pagalbos gamybos ciklui nustatyta aukščiausia riba turi būti suderinta su prekybos metų skirtumu tarp apskaičiavimo, pagrįsto numatyta produkcija ir faktiška produkcija.
(3) Šiame reglamente numatytos priemonės atitinka Aliejaus ir taukų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Į Reglamento (EB) Nr. 528/1999 3 straipsnio 2 dalį įterpiama ši pastraipa:
"Aukščiausia riba koreguojama, remiantis apskaičiavimo skirtumu tarp pagalbos, apskaičiuotos remiantis numatyta produkcija ir apskaičiuotos remiantis faktiška produkcija tais prekybos metais, kurie eina prieš tuos, kuriais remiantis, pagal antrą pastraipą, buvo nustatyta aukščiausia riba."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. kovo 27 d.